Arachnophobia (film)

Arachnophobia er en amerikansk film fra 1990, regissert av Frank Marshall.

Handling 
Den britiske entomologen James Atherton oppdager to medlemmer av en ny type aggressiv edderkopp, av forhistorisk opprinnelse. En annen edderkopp av samme art biter den amerikanske naturfotografen Jerry Manley, som får et alvorlig anfall av giften og dør. Forskeren sender Manleys kropp tilbake til hjembyen Canaima, California, uvitende om at en edderkopp har krøpet ned i kisten. Manleys uttørkede kropp ankommer likhuset til begravelsesagenten Irv Kendall. Edderkoppen kommer seg ut av kisten, og biter snart en kråke. Denne fuglen faller død om utenfor låven til Ross Jennings, som hadde flyttet fra San Francisco for å overta praksisen til en annen lege som planlegger å pensjonere seg.

Både Ross og sønnen hans lider begge av araknofobi. Men den tidligere legen Sam Metcalf, nøler med å pensjonere seg for godt. Den giftige edderkoppen parer seg snart med en annen type edderkopp i låven til Jennings. Ross sin første pasient, Margaret Hollins, dør etter å ha blitt bitt av en av de nye edderkoppene. Men Ross tviler på Metcalfs diagnose om et hjerteinfarkt. En annen edderkopp dreper fotballspilleren Todd Miller, og det neste offeret er Metcalf selv - som blir bitt og dør foran sin kone. Det blir snart oppdaget et merkelig, ukjent stoff i Metcalf kropp.

Ross kontakter derfor Atherton. Men den skeptiske entomologen sender Chris Collins, assistenten sin. Ross og doktor Milt Briggs beordrer at Hollins og Miller skal graves opp. De gjennomfører obduksjoner, og Chris bekrefter Ross sine mistanker om en ny type edderkopp. Ross og Chris fanger to av edderkoppene i Metcalfs hjem dagen etter. Når Chris nevner den nye edderkopp-arten som ble oppdaget av Atherton, innser Ross at disse edderkoppene er relatert til hva som foregår i byen hans. De oppdager at edderkoppene har en kort levetid, og at de har bygd et reir i låven til Ross. Men Ross faller gjennom gulvet, og havner i en vin-kjeller - som viser seg å være edderkoppenes andre rede.

Skuespillere 
 Jeff Daniels som Dr. Ross Jennings
 Harley Jane Kozak som Molly Jennings
 John Goodman som Delbert McClintock
 Julian Sands som Dr. James Atherton
 Brian McNamara som Chris Collins
 James Handy som Milt Briggs
 Peter Jason som Henry Beechwood

Referanser

Eksterne lenker 

Filmer fra 1990